CELEX: C2005/155/60
Language: da
Date: 2005-06-25 00:00:00
Title: Sag T-185/05: Sag anlagt den 3. maj 2005 af Den Italienske Republik mod Kommissionen for De Europæiske Fællesskaber

25.6.2005   
            
            
               DA
            
            
               Den Europæiske Unions Tidende
            
            
               C 155/32
            
         Sag anlagt den 3. maj 2005 af Den Italienske Republik mod Kommissionen for De Europæiske Fællesskaber
   (Sag T-185/05)
   (2005/C 155/60)
   Processprog: italiensk
   Ved De Europæiske Fællesskabers Ret i Første Instans er der den 3. maj 2005 anlagt sag mod Kommissionen for De Europæiske Fællesskaber af Den Italienske Republik ved Avvocato dello Stato Maurizio Fiorilli, og med valgt adresse i Luxembourg.
   Sagsøgeren har nedlagt følgende påstande:
   
               —
            
            
               Afgørelse GD ADMIN — sprogordning — offentliggørelse artikel 29, stk. 2 –EUR konti — 25, vedtaget under det 1678. forvaltnings- og budgetmøde den 10. november 2004, annulleres.
            
         
               —
            
            
               Meddelelse om ledig stilling »Generaldirektoratet« OLAF »— offentliggørelse af en meddelelse om ledig stilling som generaldirektør (lønklasse A*15-16) (vedtægtens artikel 29, stk. 2), KOM/2005/335« offentliggjort i Den Europæiske Unions Tidende af 9. februar 2005, serie C 34 A, annulleres.
            
         Søgsmålsgrunde og væsentligste argumenter:
   Det foreliggende søgsmål er rettet mod
   
               —
            
            
               afgørelse GD ADMIN — sprogordning — offentliggørelse artikel 29, stk. 2 — EUR konti — 25, vedtaget under det 1678. forvaltnings- og budgetmøde den 10. november 2004, annulleres for så vidt som det herved bestemmes, at den eksterne offentliggørelse i Den Europæiske Unions Tidende af en meddelelse om ledige stillinger som seniormanagere kun sker på tysk, engelsk og fransk
            
         
               —
            
            
               meddelelse om ledig stilling »Generaldirektoratet« OLAF »— offentliggørelse af en meddelelse om ledig stilling som generaldirektør (lønklasse A*15-16) (vedtægtens artikel 29, stk. 2), KOM/2005/335« offentliggjort i Den Europæiske Unions Tidende af 9. februar 2005, serie C 34 A. Denne meddelelse er ikke blevet offentliggjort på italiensk.
            
         Sagsøgeren har til støtte for sine påstande gjort gældende, at:
   
               1)
            
            
               De anfægtede retsakter rejser tvivl om et væsentligt princip i fællesskabsretten, som det først og fremmest påhviler medlemsstaterne at beskytte. Det fremgår af artikel 290 EF, at Fællesskabets institutioner udøver deres kompetence under hensyn til den sproglige mangfoldighed. Hensynet til den sproglige mangfoldighed er et af de væsentligste aspekter i forbindelse med beskyttelsen af medlemsstaternes nationale identitet, som omhandlet i artikel 12 EF, artikel 148 EF og artikel 6, stk. 3, EU. Navnlig artikel 12 EF fastlægger ifølge Fællesskabets retspraksis et generelt fællesskabsretligt princip, som er et specifikt udtryk for lighedsprincippet. Dette princip er grundlæggende i Fællesskabets retsorden.
            
         
               2)
            
            
               Begrænsningen til offentliggørelsen på kun tre sprog af meddelelser om udvælgelsesprøver med henblik på at få adgang til stillinger inden for Kommissionen, der indtil 2004 blev offentliggjort på alle Fællesskabets »officielle sprog«, er ikke blot i strid med forordning (EØF) nr. 1/1958, men også med artikel 18, sidste afsnit, i Kommissionens forretningsorden, tjenestemandsvedtægtens artikel 1d, stk. 1, og artikel 27, forbuddet mod forskelsbehandling på grundlag af nationalitet og princippet om respekt for sproglig mangfoldighed.